राम नरैन अगरवाल

राम नारायण अग्रवाल (१९४० – १५ ऑगस्ट, २०२४ ) हे एक भारतीय एरोस्पेस अभियंता होते. ते अग्नी मालिकेतील  पृष्ठभागावर मारा करणाऱ्या क्षेपणास्त्रांच्या योगदानासाठी ओळखले जातात.  त्यांना 'अग्नी क्षेपणास्त्रांच्या मालिकेचे जनक' मानले जाते. 

त्यांचा जन्म राजस्थानमधील जयपूर येथील एका व्यापाऱ्यांच्या कुटुंबात झाला. त्यांनी इंडियन इन्स्टिट्यूट ऑफ सायन्स, बंगलोर येथून एरोस्पेस अभियांत्रिकीमध्ये पदव्युत्तर शिक्षण पूर्ण केले. अग्रवाल यांनी कार्यक्रम संचालक (AGNI) आणि संरक्षण संशोधन आणि विकास संस्थेच्या (DRDO) प्रगत प्रणाली प्रयोगशाळेचे संचालक म्हणून काम केले आहे. 

 पुरस्कार 

 पद्मश्री (१९९०) 
 पद्मभूषण (२०००) 
 एरो सोसायटी ऑफ इंडियाकडून डॉ. बिरेन रॉय अंतराळ विज्ञान पुरस्कार (१९९०).
 सायंटिस्ट ऑफ द इयर पुरस्कार  (१९९३)
 DRDO तंत्रज्ञान नेतृत्व पुरस्कार (१९९८)
 चंद्रशेखर सरस्वती राष्ट्रीय प्रतिष्ठित विज्ञान पुरस्कार (२०००)
 जीवनगौरव पुरस्कार (२००४)

 संदर्भ 

वर्ग:२०व्या शतकातील भारतीय अभियंते
वर्ग:भारतीय विज्ञान संस्था माजी विद्यार्थी
वर्ग:राजस्थानी लोक
वर्ग:विज्ञान व तंत्रज्ञानातील पद्मश्री पुरस्कारविजेते
वर्ग:विज्ञान व तंत्रज्ञानातील पद्मभूषण पुरस्कारविजेते
वर्ग:इ.स. २०२४ मधील मृत्यू
वर्ग:भारतीय अंतराळ संशोधन संस्थेमधील व्यक्ती
वर्ग:पुरुष चरित्रलेख